Ritratt: MHSE Il-Kurunell Clinton O'Neill inħatar bħala d-Deputat Kmandant tal-Forzi Armati ta' Malta. Fi stqarija mill-Miniteru għall-Intern intqal li l-Kurunell O'Neill se jkun flok Mark Mallia, li serva f'din il-kariga fis-snin preċedenti. Il-Kurunell O'Neill ilu jservi fil-Forzi Armati ta' Malta għal disgħa u għoxrin sena u għandu esperjenza kbira fil-qasam marittimu. Fl-2016 huwa ġie appuntat bħala Kurunell tal-Operations, Plans and Intelligence Branch tal-Forzi Armati ta' Malta. Il-Kurunell O'Neill huwa wkoll lettur fil-Maritime Safety and Security Training Centre (MSSTC), fejn jgħallem persuni militari, kemm Maltin kif ukoll barranin, il-proċess tat-Tfittxija u s-Salvataġġ u l-Liġi Marittima fil-Kuntest Operattiv. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook